La difunta és una dona de 99 anys que va ser de les primeres que el ministeri va decidir traslladar cap al Cedre quan es va resoldre que el centre sociosanitari públic acolliria com a mínim una planta on s’hi anirien ingressant tots els usuaris de centres geriàtrics, fossin públics o privats, que anessin donant positius pel virus pandèmic. Fins aquesta tarda, procedents de Salita hi havia al Cedre fins a dinou padrins ingressats. En total, el centre públic acull 48 persones positives.

Segons les dades que ha anat contrastant l’Altaveu, aquesta seria la defunció número 28 per coronavirus al Principat si es tenen en compte el positiu post mortem que hauria donat una difunta del passat 7 d’abril -de 89 anys- i si s’hi suma la dona de 87 anys, usuària del centre de dia del Cedre que ha mort aquest matí a l’hospital, però la defunció de la qual no ha oficialitzat el ministeri.